
Riigihanke „Narva koolieelse lasteasutuse Pingviin rekonstrueerimistööd” (123626) 

hanketeate ja hankedokumentide muutmine
1. Asjaolud ja menetluse käik
Narva Linnavalitsuse 09.02.2011.a korraldusega nr 114-k otsustati algatada riigihanke „Narva kooli-eelse lasteasutuse Pingviin rekonstrueerimistööd“ avatud hankemenetlus ning kinnitati juurde-lisatud hankedokumendid. 15.02.2011.a. avaldati riiklikus riigihangete registris hanketeade viite-numbriga 123626. Narva Linnavalitsuse riigihankekomisjoni esimehe ettepanekul on tekkinud vajadus muuta hanketeadet (HT) ja selle aluseks olevaid hankedokumente (HD). Muudatused on sisulised. HT p-de III.2.3)1 ja III.2.3)2.2 [vastavalt HD p-de 2.4.1 ja 2.4.2.2] muutmine puudutab pakkujate tehnilisele ja kutsealasele pädevusele esitatavaid nõudmisi. Vastavalt RHS § 39 lg-le 1 peab hankija kontrollima, kas pakkuja või taotleja majanduslik ja finantsseisund ning tehniline ja kutsealane pädevus vastavad hanketeates esitatud kvalifitseerimise tingimustele. Kvalifitseerimise tingimused peavad olema piisavad pakkuja või taotleja hankelepingu nõuetekohase täitmise võime tõendamiseks ning vastavad ja proportsionaalsed hankelepingu esemeks olevate asjade, teenuste või ehitustööde olemuse, koguse ja otstarbega.
Nõnda soovitatakse muuta HT p-s III.2.3)1 [HD p-s 2.4.1] pakkuja referentsobjektidele seatud nõudmisi. Vähemalt ühe nõuetekohaselt täidetud ehitustööde töövõtulepingu - maksumusega alates 1 500 000 (üks miljon viissada tuhat) eurot (käibemaksuta), mille esemeks oli hoone,  suletud neto-pinnaga alates 2 500 m2, püstitamine, laiendamine või rekonstrueerimine - asemel piisab vähemalt ühe ehitustööde töövõtulepingu - maksumusega alates 500 000 (viissada tuhat) eurot (käibemaksu-ta), mille esemeks oli hoone, suletud netopinnaga alates 1 500 m2, püstitamine, laiendamine, rekonstrueerimine või ruumide renoveerimine - nõuetekohase täitmise kogemusest. Lisaks tuleks muuta ka HT p-s III.2.3)2.2 [HD p-s 2.4.2.2] sätestatud kogemusnõuet ehitustööde juhtimise eest vastutava isiku (pädeva spetsialisti) referentsobjektidele, täiendades aktsepteeritavate ehitustööde liikide loetelu ruumide renoveerimistöödega ning alandades varasema ehitustöö maksumusnõuet 750 000 (seitsmesaja viiekümnelt tuhandelt) eurolt 250 000 (kahesaja viiekümnele tuhandele) eurole.
Muudatused on vajalikud ehitustööde kaubaturul olemasoleva konkurentsi efektiivseks ärakasuta-miseks, s.t potentsiaalsete pakkujate ringi laiendamiseks. Üksnes kaubaturul toimiva konkurentsi efektiivne ärakasutamine tagab hankemenetluse lõppeesmärgi – avalike vahendite säästliku ja otstarbeka kasutamise – saavutamise. Hankija on seisukohal, et kvalifitseerimistingimused on muudetud kujul proportsionaalsed ning vastavad hankelepingu esemele, olles ühtlasi piisavad hankelepingu nõuetekohase täitmise suutlikkuse tõendamiseks. 
Lähtudes eeltoodust ning juhindudes RHS 39 lg 1 lausest II on relevantne muuta kvalifitseerimise tingimusi selliselt, et riigihankes saaksid osaleda ka need ettevõtjad, kelle kogemus referents-objektide osas jääb küll esialgselt nõutule alla, kuid vastab hankelepingu esemele. Lisaks eeltoodule vajaks äramärkimist, et kvalifitseerimistingimuste leevendamine ei saa rikkuda ühegi huvitatud isiku seadusega kaitstud subjektiivseid õigusi – ükski esialgse hanketeate alusel kvalifitseerimise tingimustele vastav pakkuja ei jääks tehtud muudatuste tõttu kvalifitseerimata. Vastupidi: muuda-tused annavad võimaluse huvitatud isikutele, kes esialgsete tingimuste kohaselt ei kvalifitseeruks, esitada konkurentsivõimeline pakkumus.

Ülejäänud muudatused on tehnilist laadi. Kvalifitseerimise tingimusi [HT p-te III.2.3)4 - III.2.3)9 / HD p-te 2.4.4 - 29.9], pakkujalt nõutavate avalik-õiguslike tegutsemisõiguste (registreeringud, litsentsid ja tegevusload) all, täpsustatakse selguse huvides RHS § 41 lg-s 6 antud võimalusega tugineda teise isiku, sealhulgas pakkuja vahetu alltöövõtja, vahenditele ja meetmetele. Pakkumus-vorme kohendatakse vastavalt muudetud kvalifitseerimistingimustele. HD p-s 11.8.8 ning HD Lisa 1 Vorm X p-s 5 korratakse üle HD p-s 6.2.2 sätestatud nõue esitada ehitustööde teostamise kalendergraafik. Graafik koostatakse maksumustabelis esitatud kahekohaliste tööde koodide lõikes nädalase täpsusega ning esitatakse hankijale koos pakkumusega paberkandjal ja digitaalsel andme-kandjal (CD/DVD).
2. Õiguslikud alused

Riigihangete seaduse § 36 lg-st 1 tulenevalt võib hankija muuta hanketeadet või hankedokumente igal ajal enne hanketeates määratud pakkumuste või hankemenetluses osalemise taotluste esitamise tähtpäeva. Hanketingimuste muutmise täpsem kord on sätestatud riigihangete seaduse § 36 lg-tes 3 ja 4. Narva Linnavalitsuse 08.03.2006.a määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Kuivõrd Narva Linnavalitsus kinnitab ka hankedokumendid, tuleb hanketingimuste muutmine otsustada samas menetluskorras, millega hankedokumendid kinnitati. Seega kuulub hanketingimustes muudatuste tegemine Narva Linna-valitsuse pädevusse.
3. Otsus
3.1. Kinnitada riigihanke „Narva koolieelse lasteasutuse Pingviin rekonstrueerimistööd” (123626) hankedokumendid uues redaktsioonis (lisatud).
3.2. Riigihanke eest vastutaval isikul korraldada hanketeate muutmine, vastavalt hankedokumenti-de uuele redaktsioonile.
4. Rakendussätted

4.1. Korraldus jõustub seadusega sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

